Home / Lokalna samouprava / Vasić na 13. godišnjoj Skupštini NALED-a. Ostvareni kontakti sa brojnim ambasadama, kompanijama…\nGradonačelnik Pirota mr Vladan Vasić, koji je i potpredsednik Upravnog odbora NALED-a danas učestvuje u radu 13. Godišnje skupštine NALED-a (Nacionalna alijansa za lokalni ekonomski razvoj) koja se održava u Beogradu. NALED je proteklih godina postao važan partner u reformama Vladi Srbije, mnogi reformski zakoni, pojedostavljenje administrativnih procedura, digitalizacija izdavanja raznih dozvola, potekli su upravo od NALED-a. Po rečima Violete Jovanović, izvršne direktorke NALED-a, ovu XIII radnu Skupštinu, a i celu prethodnu godinu kad je u pitanju Naled mogu da obeleze tri reči: ZAJEDNICA, DIJALOG i REFORME.\nGovor ambasadora SAD Kajla Skata\n-Reč je o izuzetno važnom događaju kome celokupna domaća, ali i inostrana javnost daje veliki značaj. O tome svedoči prisustvo ambasadora gotovo svih značajnijih zemalja-kazao je gradonačelnik Vasić Pirotskim vestima. Vasić je na marginama Skupštine razgovarao sa brojnim ambasadorima značajnih zemalja poput SAD-a, Kanade, šefom Delegacije EU u Srbiji Semom Febricijem, ambasadorima Češke, Izraela i mnogih drugih zemalja.\nPovezanoistaknutokomoranaledpirotskupštinavladan vaisćvladan vasic\n← Previous Story Mališani posetili Regionalnu deponiju Pirot. Najavljen ekološki nagradni konkurs Regionalne deponije\nNext Story → Turistička organizacija Pirot na medjunarodnim sajmovima turizma u Banja Luci i Nišu


EU uvodi zabranu prskanja konzumnog krompira protiv klijanja! - AGROPRESS - Udruženje novinara za poljoprivredu\nIlustracija: Zabrana stupa na snagu 1. januara.2020.\nEU uvodi zabranu prskanja konzumnog krompira protiv klijanja! Истакнут\nNedimović u Vojvodini: Srbija među najvećim izvoznicima šargarepe!\tSrbija ima najskuplju pšenicu u regionu! Zbog cene pao izvoz!\njan 05, 2018 90651 Teška\nnov 10, 2016 77217 Obnovljivi izvori energije (OIE)\nokt 31, 2016 76634 Ekologija zemljišta\nmar 21, 2018 43539 Šumarstvo\napr 20, 2018 39914 Ovčarstvo\njul 04, 2017 32153 Živinarstvo\navg 30, 2017 28799 Šumarstvo\nokt 13, 2017 23933 Svinjarstvo\ndec 06, 2017 23292 Svinjarstvo\nnov 08, 2017 22806 Kozarstvo\nnov 17, 2017 21457 Pčelarstvo\njun 13, 2017 21368 Voćarstvo i vinogradarstvo\nnov 12, 2019 19592 Agroekonomija


Vršac je bio domaćin test vožnje kandidata za titulu Automobil 2018. godine | Lokalni internet portal grada Vršca\nVršac je bio domaćin test vožnje kandidata za titulu Automobil 2018. godine\n31.01.2018\t366 Pregleda\nGrad Vršac bio je domaćin uvoznicima automobila i Asocijaciji automobilskih novinara Srbije. Na aerodromskoj pisti u Vršcu testirani su automobili koji ulaze u izbor za najbolji automobil u 2018. godini.\nPored test vožnje na samoj pisti automobili su voženi i do vinskog sela Gudurice. Na ovaj način promovisan je vinski kraj i pokazane su sve prednosti za poslovno turističku saradnju koju grad Vršac ima.\nSMATSA Pilotska Akademija i Turistička organizacija Vršac, bili su domaćini stručnom žiriju i uvoznicima automobila, a izbor za Automobil godine Asocijacija automobilskih novinara Srbije održava već nekoliko godina unazad.\nOve godine članovi žirija su dobili priliku da posao ocenjivanja automobila obave u idealnim uslovima aerodromske piste u Vršcu.\nTestirani su automobili, a tehničke karakteristike prezentovane su od strane predstavnika uvoznika. Test vožnje, vozna dinamika i karakteristike automobila odvijali su se u odličnim vremenskim uslovima i na potpuno bezbednoj pisti aerodroma SAA. Žiri njih 13 oro specijalizovanih novinara ocenjivalo je 24 vozila.\nProglašenje pobednika, biće održano na Sajmu Automobila u Beogradu marta meseca.\nPored radnog dela žiriranja gosti su imali priliku i da se uvere u srdačnost i gostoprimstvo domaćina.\n– Turistička organizacija Vršac, pobrinula se da se svi gosti lepo osećaju u našem gradu i sami se uvere u turističke prednosti koje Vršac nudi. Gosti su obišli vinsko selo Guduricu i uživali u degustaciji vrhunskih vina porodične vinarije Selecta. Narednog dana obišli su i etno kuću Dinar kao i Vršački breg i sa odličnim impresijama da je grad Vršac čuven po vinu i letenju odlčna sredina sa izuzetnim turističkim potencijalima i atrakcijama najavili nove poslovne susrete uskoro. Ovim događajem započeta je saradnja veoma značajna za promociju grada Vršca, kažu u Turističkoj organizaciji Vršac.\nPrethodna: Sinoć, pokušaj krađe u Vršcu\nSledeća: Sedmi “Vršački beli kros” 18. februara


Ulrike Lunaček – Centar savremene politike\nTag: Ulrike Lunaček\n11.05.2016. 11.05.2016. Editor\nBEČ – Potpredsednica Evropskog parlamenta i izvestilac EP za Kosovo Ulrike Lunaček smatra da je evropska budućnost Srbije i Kosova tesno povezana i međusobno uslovljena, zbog čega dve strane treba da rade na unapređenju odnosa. Preporuka o viznoj liberalizaciji za … Nastavi sa čitanjem Lunaček: Isprepletana budućnost Kosova i Srbije


Izvor: Večernje novosti, 03.Jan.2018, 14:13\nRuski vojni helikopter Mi-24 srušio se iznad Sirije, a oba pilota su poginula, saopštilo je danas Ministarstvo odbrane Rusije MOSKVA - Ruski vojni helikopter Mi-24 srušio se iznad Sirije, a oba pilota su poginula, saopštilo je danas Ministarstvo odbrane Rusije.Nesreća, do koje je došlo zbog tehničke neispravnosti, dogodila se 31. decembra.Helikopter je pao tokom preleta preko aerodroma Hama u Siriji, prenosi agencija RIA Novosti.\nSirija: Pao ruski helikopter, piloti poginuli\nIzvor: OkRadio.rs, 03.Jan.2018\nRuski vojni helikopter Mi-24 srušio se iznad Sirije, a oba pilota su poginula, saopštilo je u sredu Ministarstvo odbrane Rusije MOSKVA - Ruski vojni helikopter Mi-24 srušio se iznad Sirije, a oba pilota su poginula, saopštilo je u sredu Ministarstvo odbrane Rusije. Nesreća, do koje je došlo...


Narodna banka Srbije je 25. jula ove godine potpisala Sporazum o saradnji s Jedinstvenim odborom za restrukturiranje (Single Resolution Board), evropskim regulatornim telom nadležnim za restrukturiranje finansijskih institucija. Cilj ovog sporazuma je da obezbedi osnovu za razmenu informacija i koordinaciju prilikom planiranja i sprovođenja restrukturiranja finansijskih institucija koje posluju u Srbiji i u okviru Bankarske unije u Evropskoj uniji.\nNarodna banka Srbije i Jedinstveni odbor za restrukturiranje ovim sporazumom su potvrdili svoje opredeljenje da dalje unapređuju svoju međusobnu komunikaciju i saradnju radi poboljšanja i olakšavanja mogućnosti restrukturiranja banaka i bankarskih grupa s prekograničnim elementom, a radi očuvanja finansijske stabilnosti u slučaju izbijanja krize.\nPodsećamo, izmenama i dopunama Zakona o bankama ("Sl. glasnik RS", br. 107/2005, 91/2010 i 14/2015), koje su počele da se primenjuju 1. aprila 2015. godine, u Srbiji je uspostavljen sveobuhvatni pravni okvir za restrukturiranje banaka, a Narodnoj banci Srbije poverena je funkcija tela nadležnog za restrukturiranje banaka. U tom svojstvu, Narodna banka Srbije odgovorna je za planiranje, pokretanje i sprovođenje restrukturiranja banaka i bankarskih grupa koje su u njenoj nadležnosti, a radi zaštite javnog interesa u kriznim situacijama.\nIzvor: Press služba Narodne banke Srbije, 19.09.2018.


LLVM verzija 3.0 — Grupa korisnika GNU/Linux operativnog sistema - Novi Sad\nYou are here: Home / Vesti / LLVM verzija 3.0\nLLVM verzija 3.0\nby milobit — last modified Dec 03, 2011 06:24 PM\nVerzija 3.0 LLVM Compiler-Framework-a posle sedam meseci nakon izlaska verzije 2.9 donosi sa sobom mnogobrojne promene kao što su brže generisanje koda i kompatibilnost sa postojećim alatima.\nLLVM tim sa univerziteta u Ilinoji označava LLVM kao jednu kompajler strategiju za efektivnu optimizaciju, jedan virtuelni set instrukcija i kompajler infrastrukturu. Trenutno se vrše istraživanja o primeni u oblasti kompajlera, arhitekture, sigurnosti i operativnih sistema.\nLLVM (Low Level Virtual Machine) definiše jedan set instrukcija koji se oslanja na RISC mašine ali pruža na raspolaganje širok spektar informacija i podataka o protoku informacija. Ovo sa jedne strane omogućava dobru transformaciju objektnog koda, a sa druge strane informacije mogu da se dodaju na program koji se trenutno izvršava. Ovim su moguće dalje transformacije u toku linkovanja, u toku rada i na samoj izvršnoj datoteci kao i kada program nije u radu.\nU verziji 3.0 Clang je u potpunosti zameno llvm-gcc-Compiler. Generisanje koda je i dalje poboljšano tako što je registar za alokaciju ponovo napisan. Ovim bi trebalo da je omogućeno da registri bolje iskorišćavaju ciljni procesor. Interno predstavljanje prevedenog programa više puta je revidirano: Atomski pristup memoriji i uslovi redosleda takođe su dodati, izuzeci su implementirani iz početka kao i kompletan tip sistema. Generisanje koda za MIPS arhitekturu je sa "eksperimentalnog" dostiglo na "skoro završen" status. Informacije o kodu i brzini mogu da se izraze u formatima koji GNU alatima gcov i gprof mogu da se predstave.\nPored ovih poboljšanja tu su još mnogobrojna sitna poboljšanja, napravljena je i korektura internog API-a. Sve detaljne informacije možete pročitati ovde.


Parga: Italijanski šarm na grčki način - MediaSfera\n“Čarobna Parga”, rečenica je koju izgovaraju turisti pri prvom susretu sa ovim jonskim gradom. Sam njen položaj obezbedio joj je nesvakidašnju lepotu, raskoš boja i mirisa. Ugnjezdila se između planina Epira i Jonskog mora, u zalivu prepunim ostrvaca i ostenjaka koji izviruju iz vode, blizu ušća reke Aheron. Nalazi se na 68 km severo-zapadno od mesta Preveza i oko 50 km od mesta Igoumenica, preko puta ostrva Krf.\nParga je po mnogo čemu jedinstvena, i simboliše harmoniju zelenog planinskog venca sa vrhom Cumerka (910 m) i plavetnila Jonskog mora pa s pravom nosi epitet „nevesta Epira“. Zahvaljujući svojoj lepoti, posebnosti i arhitekturi Parga je jednoglasno proglašena najinteresantnijom turističkom destinacijom u Evropi.\nOd Beograda je udaljena 925 kilometara, a zahvaljujući novoizgradjenom autoputu Ignjatia odos do nje se može stići udobno i relativno brzo kolima ili autobusom. Ako prednost dajete konforu avio prevoza za samo jedan sat možete stići čarter letom doaerodroma u Prevezi, koja je od Parge udaljena oko 70 kilometara.\nOno što, zapravo, izazove oduševljenje kod turista jeste pogled na grad iz male luke u centru. Prvi utisak je da je Parga veseo, šaren i nakinđuren, pomalo divlji mediteranski grad. I dok pogled luta po okolnim brdima koja čuvaju grad, primetićete da je grad izgrađen na padini u prirodnom amfiteatru i bukvalno „udara“ u brda, iz kojih kao da izvire i beži ka moru. Sve kuće uz obalu okrečene su u crvenu, žutu i belu boju, koje gradu, okupanom suncem, daju bajkovit izgled. Visokih, modernih građevina nema. Cveće i zelenilo su svuda, čak su i okolna brda prepuna borova, čempresa i maslinjaka koji prekrivaju svaki kutak zemlje kilometrima ukrug. Nad gradom kao da i dalje bdi Venecijanska tvrđava, sa čijeg vidikovca nastaju najlepše fotografije Parge.\nCela Parga predstavlja jedno veliko rekreativno područje, gde svako može da pronađe ono šta mu je potrebno od odmora: mir plaže, plivanje, planinarenje, ronjenje, parasejling i nadasve mnogo, mnogo šetnje. Boje Jonskog mora se prelivaju od zelene do tirkiz plave. Da je voda čista svedoči i jato ribica koje vam prave društvo dok plivate. Ima ih u “plićaku”. Koncentracija soli je velika i prija sinusima. Sezona ovde počinje već u aprilu kada stižu prvi gosti iz Velike Britanije. Sredinom septembra Parga je bila puna gostiju kao u jeku sezone, iz njenih taverni dopire muzika, a na ulicama vri kao u košnici.\nŽagor na ulicama, mnoštvo svetskih jezika na šetalištu, male umetničke galerije sa izloženim slikama lokalnih umetnika i ručnim radovima od drveta podsećaju na neki grad na italijanskoj rivijeri. Za razliku od većine grčkih letovališta gde su natpisi na grčkom alfabetu dominantni, u Pargi nazivi hotela, taverni, butika, pa i ulica ispisani su često na engleskom jeziku. Da nema grčkih zastava koje se vijore pomislili biste da ste negde na italijanskoj rivijeri. Za tipično grčki šmek pobrinuli su se kelneri iz jedne od napopularnijih taverni “Bahus” koji uveče znaju da zaigraju sirtaki sa gostima. Uveče široko šetalište se pretvara u veliki kafić na otovorenom. Sa prvim sumrakom duž zida na šetalištu postavljaju se fenjeri, mirišljave sveće, šareni jastuci i krpare na kojima možete sedeti i uživati u piću i obrisu šarenolikih kuća koje se ogledaju u moru. Proužite li dalje, u nekoj od okolnih ulica naićete na male bašte sa živom muzikom.\nLukom, dominira veliko sidro odakle počinje da se račva lavirint uskih ulica, pasaža i stepenica u kojima uvek možete da otkrijete nešto novo, probate grčke ali i svetske kulinarske specijalitete, kupite suvenire i otkrijete male crkve – naose. Celom dužinom prostire se šetalište sa bezbrojnim tavernama, baštama, prodavnicama i poslastičarnicama. Grad je kombinacija venecijanske i tradicionalne grčke arhitekture sa uskim, krivudavim ulicama, malim trgovima i bezbrojnim crkvicama – kapelama i zubom vremena načetim vetrenjačama koje su Pargani nekada koristili u proizvodnji maslinovog ulja. Najživlji i najintersantniji deo grada je u luki odakle počinje da se prepliće neobični lavirint uskih uličica. Tu su skoncentrisani barovi, prodavnice odeće, tradicionalne taverne i turističke agencije. Tu počinje i završava se stepenište koje vodi ka Venecijanskoj tvrđavi.\nParga ima 26 crkava. Crkva Svetog Nikole je glavna gradska crkva, a u ulici iza nje nalazi se malena gradska pijaca. Sveti Nikola je zaštitnik Parge. Ostale crkve su dobro skriveni naosi, koji na prvi pogled deluju kao seoske kuće. Verovatno su stalni napadi pirata i Turaka uticali na njene stanovnike da se odluče za ovaj način gradnje svojih bogomolja. Crkve izvan grada bile su opremljene u odbrambene svrhe. Sveće možete uzeti, zapaliti i po želji ostaviti prilog.\nNa malenom ostrvu Panagia (Sveta Bogorodica) nadomak luke i gradske plaže nalaze se dve crkve i ostaci Francuske trvrđave. Do Panagije možete doplivati sa gradske plaže Krioneri, doći pedalinom, a kada je nivo mora dovoljno nizak možete čak i prepešačiti. Iz luke možete doći taksi brodićem. Cena povratne karte je 3 evra.\nNa ostrvu se može kupati i uživati u mirisu četinara i pogledu na otvoreno more i okolna ostrva. Nekada je veća crkva bila otvorena za posetioce, ali kada su freske pokradene crkva je zatvorena. Otvara se samo subotom i nedeljom kada su venčanja i krštenja, kao i za Veliku Gospojinu koja se u celoj Grčkoj proslavlja 15. avgusta.\nDok se brodićem vozimo ka Panagiji slušamo od kapetana lokalnu legendu koja kaže da je svakog 6. avgusta (19. avgusta po starom kalendaru) ikona Svete Bogorodice silazila sa brda na ovo ostrvo i tu ostajala do 15. avgusta (28. avgust) – Velike Gospojine kada se vraćala u brda. Svake godine u Pargi je za15. avgusta velika proslava. Naime, prvobitno se Parga nalazila na vrhu planine Pezovolo. Godine 1360. Paržani su kako bi izbegli napade Magrebinsa premestili grad na današnju lokaciju.\nParga se prvi put u istoriji pojavljuje u 14. veku pre n.e. kada je na ovim prostorima vladala Mikena. Antički grad Thesprotians, bio je smešten u Pargi. Nakon antičke Grčke, na ove prostore dolaze Rimljani, pa zatim Vizantija do početka 15. veka, kada Venecija preuzima dominaciju nad ovim delom Mediterana. Krajem 18. veka slede nemirna vremena i borba za prevlast između Mletaka, Engleza, Francuza, Rusa. Zanimljivo je da Turci nikada nisu osvojili Pargu, već ju je Ali-paša od Janjine 1817. godine kupio od Engleza. U znak protesta lokalno stanovništvo je pobeglo na Krf koji nikada nije pao u turske ruke. Tek posle Balkanskih ratova Parga je oslobođena od Turske vlasti i obnovljena grčka vlast.\nNa brdu iznad sela Antousa nalaze se ostaci Ali-pašine tvrđave. Do tvrđave se stiže turističkim vozićem. Cena tog izlega je 8 evra po osobi i traje dva sata. Sa trga kod gradske plaže svakoga dana polazi turistički vozić kojim možete stići do muzeja-vodenice. U njoj ćete čuti priču o tradicionalnom načinu života u selima oko Parge, a uskim puteljkom, kroz predeo nalik prašumi, doćićete do divnog vodopada koji se sa visine od preko 20 metara stropoštava u jezerce okruženo divljim rastinjem.\nObeležje Parge je stara Venecijanska tvrđava sa koje se pruža predivan pogleda na grad i sasvim sigurno mesto za najbolje fotografije. Dobrodošlicu će vam poželeti krilati lav Agios Markos. Postoje razne odaje, bastioni, tajni prolaz do mora, kasarna, skladište, ostaci kuća, porušena kapelica sa mnoštvom ikona i znamenja.\nDo tvrđave vode 64 “magareća” stepenika, ostala još iz vremena kada se hrana donosila pomoću magaraca. Uživaćete u čaroliji veoma starih kamenih kuća sa muškatlama i slapovima crvenih bugenvilija koji se prelivaju preko zidova u kojima odmaraju mačke. Duž stepenica su nanizane prodavnice suvenira. Nažalost, tvrđava je danas u lošem stanju, načeta je zubom vremena, ali se sa nje pruža velelepan pogled na Pargu i Valtos plažu. Postoje dve taverne koje se nalaze u sastavu tvrđave, gde možete da popijete piće napajajući oči panoramom celog mesta i uživajući u mirisu četirnara. Uveče se sa njenih zidina pruža nevorovatan pogled na grad i njenu okolinu. Ulaz u tvrđavu je besplatan, ali treba voditi računa da se zatvara u 23.30 časova.\nIzgleda neverovatno podatak da je nekada unutar zidina utvrđena bilo čak 400 kuća, dok je oko zamka bilo postavljeno 8 kula koje su bile u funkciji odbrane. Zahvajujući svom prirodnom utvrđenju i njenom savršenom dizajnu, tvrđava je ostala neosvojiva sve do 1819. i napada Ali Paše. Nakon prodaje Parge Turcima, Ali Paša je ojačao tvđavu još više, gde je postavio svoj harem i amam na vrhu utvrđenja. Na mestu gde je nekada bio Ali-pašin harem danas su smešteni muzej i taverne.\nU samom gradu nalaze se tri plaže.\nKrioneri – „gradska plaža“ je pretežno šljunkovita kako na obali, tako i u vodi. Voda nije hladna, tako da ćete na ovoj plaži moći potpuno da uživate. Plaža gleda na ostrvce Panagia i crkvu koja je posvećena Presvetoj Bogorodici. Na plaži su suncobrani i ležaljke koje se u kompletu iznajmljuju za 10 evra. Plaža se nalazi ispod šetališta i veoma je lako dostupna.\nNedaleko od nje je Piso Krioneri (u prevodu „Iza Krioneri„), manja plaža u skrivenoj uvali. Kao što i samo ime kaže, nalazi se odmah iza gradske plaže Krioneri i od nje je odvojena malim zelenim rtom. Manja je, mirnija i intimnija, ali dobro zaštićena iza brda poznatog kao Sveti Atanasije.\nNa plažu se silazi neupadljivim puteljkom pa se desi da mnogi promaše skretanje. Postoji beach bar i taverna sa ležaljkama i suncobranima, a u blizini se nalaze marketi i ostale prodavnice. Krupan kamen na njoj zna da bude nezgodan za hodanje, ali zato garantuje savršeno čisto i prozirno more smaragdno-zelene boje. Na brdu Sveti Atanasije iznad same plaže nalazi se i “Atrium bar”, mesto sa fantastičnim pogledom na zaliv.\nSkrivena iza brda, u podnožju Venecijanske trvđave prostire se peščana Valtos plaža, za koju kažu da je nalepša plaža Parge. Valtos je velika plaža sa kilometar dugom obalom i kristalno čistom plavom vodom. Do nje se iz centra Parge stiže uzbrdicom za dvadesetak minuta lagane šetnje. Ako niste ljubitelj šetnje do Valtosa može stići i kolima (postoji parking), biciklom ili brodićem. Povratna karta iznosi 4 evra po osobi, a taksi brodići iz Parge polaze i vraćaju putnike na svakih pola sata.\nOvo je najduža i najposećenija plaža u čitavoj regiji. Plaža je duga oko jedan kilometar i prilično je široka. Prekrivena je šljunkom, a u vodi su pesak i šljunak. Plićak nije dugačak, a voda je bistra, prozirna i prilično topla. Naročita gužva vlada vikendima kada i lokano stanovništvo dolazi na plažu. Nekoliko taverni i kafića okružuju plažu i otvoreni su tokom celog dana. Na plaži se nalazi „Yacht Club“ koji ima vrlo ukusna jela i bogat meni.\nNa sve tri plaže postoji deo gde jednostavno možete raširiti peškir i uživati.\nLihnos plaža se nalazi 4km južno od Parge. Lihnos plaža je najvećim delom peščana ali ima i većeg šljunka. Njene vode su duboke i čiste. U blizini se nalazi Afroditina pećina koju je moguće posetiti jedino brodom i pedalinama. Po legendi Afrodita je koristila ovu pećinu kao svoje kupatilo.\nDo plaže možete doći pešice kroz maslinjake, kozjom stazicom. Za to je potrebno oko sat vremena. Na iznenađenje mnogih, negde na pola puta postoji mala taverna sa prijatnim, prirodnim ambijentom, a staza vodi i pored male crkve Svetog Đorđa. Za povratak je bolje da se odlučite za taksi ili taksi brod. Mi smo sa grupom planinara iz Novog Sada, predvođeni gospodinom Milanom Grkinićem, krenuli planinarskom stazom koja nas je vodila stazom kroz maslinjake. Penjanje se zavšava na brdu iznad Parge i crkve Svete Jelene. Odavde se pruža nezaboravan pogled na Pargu i okolinu.\nTagoviGrčka Jonsko more Parga reportaža


Moskva: Estonija sprovodi otvoreni progon agencije Sputnjik - 12.12.2019, Sputnik Srbija\nVlasti Estonije sprovode otvoreni progon Sputnjika u toj zemlji, koristeći administrativne metode kako bi stvarale prepreke u radu agencije, izjavila je... 12.12.2019, Sputnik Srbija\n© Sputnik / Konstantin Čalabov / Uđi u foto-galerijuČitav intervju sa predsednikom Republike Srpske Miloradom Dodikom možete čuti na talasima Radija Novosti u sredu u 17 časova u emisiji #SvetSaSputnjikom, koju zajednički realizuju Radio Sputnjik i Radio Novosti. Tema emisije biće Svet i Evropa posle varvarskih terorističkih akata u Parizu i rat protiv Islamske države, koja je preuzela odgovornost za taj napad. Da li je ovo treći svetski rat? Može li ga civilizovani svet dobiti? Kako i po koju cenu? O ovim pitanjima i o tome kako se sve to odražava na bezbednosnu situaciju na Balkanu i u Srbiji razgovaraćemo i sa prvim direktorom BIA Andrejom Savićem i profesorom na Pravnom fakultetu Milošem Jovanovićem.


Tanjug | 05. nov 2018.\nU intervjuu za CNN sinovi Kašogija su rekli da porodica, bez njegovog tela, ne može da ožali i da se nosi sa emotivnim teretom gubitka oca, prenosi Rojters.\n„To nije normalna sitaucija, to nije ni normalna smrt. Sve što sada želimo je da ga sahranimo na groblju u Medini sa pored ostalih članova porodice. Razgovarao sam o tome sa saudijskim vlastima i nadam se da će se to uskoro dogoditi“, rekao je Salah Kašogi.\nPrema njegovim rečima kralj Salman ga je uverio da će svi umešani u smrt njegovog oca biti izvedeni pred lice pravde.\n„Samo moramo da osiguramo da počiva u miru. Do tada, još ne mogu da verujem da je mrtav. Ima mnogo dezinformacija o okolnostima njegove smrti“, rekal je Salah i dodao da su netačne informacije da je njegov otac bio pristalica organizacije „Muslimansko bratstvo“.\nOn je dodao i da Džamal nikada nije bio disident i da je verovao u monarhiju.\n← Mediji: Tijelo Khashoggija isječeno i izneseno u koferima iz konzulata\nZakon jasno kaže da televizije ne smeju da budu pristrasne →


Vučić: Ima nešto što ostali ne razumeju u vezi saradnje Srbije i Kine... | Vestinet.rs\nPočetna AKTUELNO\tVučić: Ima nešto što ostali ne razumeju u vezi saradnje Srbije i Kine…\nPredsednik Srbije Aleksandar Vučić istakao da je Srbiji važno da sarađuje s Kinom, jer se radi o velikoj sili, koja za razliku od drugih, ne vrši pritisak.\nVučić je, govoreći na panelu KP Kine „Povezivanje među ljudima“, koji je održan uoči početka Drugog foruma „Pojas i put“, naglasio da saradnja među ljudima ne sme biti tretirana kao neka stvar na marginama, već da ona predstavlja osnovu za izgradnju svih drugih oblika kooperacije.\n„Nastavićemo sa odličnom saradnjom koja postoji između naše dve zemlje.\nSrbija je relativno mala zemlja u jugoistočnoj Evropi, sa sedam miliona stanovnika, i najveća je država na Zapadnom Balkanu.\nZnam koliko ima puno značajnijih igrača na međunarodnoj areni za Kinu nego što je Srbija.\nAli ima nešto posebno što veže naše dve zemlje i ljude, kao i KP i SNS, kao dve najveće stranke“, objasnio je Vučić.\nPrema njegovim rečima, kineska politika, koju vodi predsed Si, uspela je nešto mnogo više nego bilo ko drugi u savremenom svetu.\n„Danas možete videti da iako suočena sa velikim političkim izazovima, pritiscima političkih i ekonomskih konkurenata sa zapada, Kina ne samo da postaje sve moćnija već ima sve više prijatelja širom sveta“, rekao je Vučić.\n„Kada govorite sa velikim silama Zapada uvek postoji neka vrsta pritiska sa kojim se suočavate, a kada razgovarate sa Kinom i njenim liderima suočeni ste uvek s poštovanjem“, naglasio je Vučić.\nVažniji od toga je kontakt sa ljudima, dodaje Vučić i ističe da u Srbiji ne samo da poštuju i cene Kineze, već ih i vole.


Smolovic potpisao ugovore sa 15 bjelopoljskih NVO o dodjeli sredstava – Sjever Crne Gore\nSmolovic potpisao ugovore sa 15 bjelopoljskih NVO o dodjeli sredstava\nOpština Bijelo Polje je na osnovu Odluke o raspodjeli sredstava za projekte nevladinih organizacija za 2019. godinu, opredijelila je 60 hiljada eura za 15 projekata nevladinih organizacija, koje su konkurisale za pomenuta sredstva.\nObraćajući se prisutnim predstavnicima NVO, prilikom potpisivanja ugovora, predsjednik Petar Smolović je istakao da ima jako pozitivan utisak o konkursu, posebno nakon što je upoznat sa činjenicom da se na ovaj poziv prijavilo 50 organizacija koje se bave različitim oblastima djelovanja.\n“Dobio sam informaciju da je bilo jako dobrih programa, da su svi projekti ocijenjeni visokim ocjenama, a da je na osnovu jasno propisanihi kriterijuma, podršku opštine dobilo 15 najkvalitetnijih projekata“, rekao je predsjednik Opštine Petar Smolović.\nPredsjednik opštine je istakao da je Bijelo Polje jedna od rijetkih opština u Crnoj Gori, koja izdvaja značajna sredstva za finansiranje projekata NVO i koja su za ovu godinu iznosila oko 4% budžeta Opštine.\nPredstavnici NVO sa kojima su potpisani ugovori naglasili su činjenicu da je komisija sprovela postupak na transparentan način uz očekivanje da će ovako uspostavljna saradnja sa lokalnom upravom biti nastavljena i u narednom period.\nPredsjednik Smolović je najavio uskoro održavanje sastanka sa NVO na kojem će se otvoreno razgovarati o svim temama, za koje oni iskažu interesovanje i čime će se još jednom pokazati otvorenost lokalne uprave prema civilnom sektoru.\nZbog značaja za Opštinu i kvaliteta napisanih projekata, sredstva za programske aktivnosti su dobile organizacije:\nBroj Naziv NVO\n1. NVO ,,Organizacija slijepih za Bijelo Polje i Mojkovac“ – ,,Rukama do svjetlosti“\n2. NVO,,Opštinsko Udruženje Multiple Skleroze Bijelo Polje“- “- ,,Psihološko osnaživanje OSI i njihovih porodica“\n3. NVO,,Brain“-Prevencijom i sistematskim tretmanom do smanjenja oboljelih od moždanog udara“\n4. NVO Udruženje roditelja „OAZA Bijelo Polje“- “Podrška djeci i mladima sa smetnjama u razvoju i njihovim roditeljima “\n5. NVO ,,Multimedijal Montenegro“- “Mladi , inovativni, produktivni“\n6. NVO ,,Shark Team“- “Promovisanje principa i planova upravljanja otpadom u seoskim područijima“\n7. NVO „Bubamara“ – „Škola skijanja“\n8. NVO,,Multimedijalni studio Bijelo Polje “- Svi jednaki svi različiti\n9. NVO,,E-Roma”- „Romi ravnopravni u društvu”\n10. NVO „Euro Most“ – „Budi mladi ekolog”\n11. NVO,,Cmiljače “ – ,,Izviđački odred Bijele rade“\n12. NVO “Kan“ – „ III Guitar fest – Bijelo Polje“\n13. NVO,, Stihom govorim“ – “Lovac Đole i trista čuda II –slikovnica“\n14. NVO,,Romski pokret“- „Dopunska nastava za Rome“\n15. NVO,,Djakomo Adriatic“ – „Zajedno sa medijima afirmacija i valorizacija kulturnog potencijala opštine Bijelo Polje“\nPrevPredhodniLalatoviću zadržavanje do 72 sata\nSledećiHotelijeri očigledno znaju da napune svoje kapaciteteNext


Šta je sve potrebno za e‑commerce sajt? | PC Press\nŠta je sve potrebno za e‑commerce sajt?\n17. decembar 2019. 18. decembar 2019. PC Press\nBez obzira na to što se u današnje vreme mogu naći primeri mnogih uspešnih e‑commerce sajtova, vlasnici biznisa se ne odlučuju baš lako na ovaj korak, najviše zbog toga što nemaju previše iskustva u tome i ne znaju kakve rezultate prodaje mogu da očekuju\nZbog čega bi preduzeća pravila e‑commerce sajt\nKada je urađen na pravi način, e‑commerce sajt omogućava preduzećima da:\nPovećaju marže jer su troškovi e‑commerce‑a značajno mani od troškova tradicionalnih prodajnih mesta.\nPrikupljaju informacije o svojim kupcima i nauče njihove navike mnogo jednostavnije od tradicionalnih prodavnica, gde to uglavnom zavisi od aktivnosti prodavaca.\nBudu dostupne svojim kupcima 24/7, što najčešće nije moguće s tradicionalnim prodavnicama.\nDođu do mnogo većeg broja potencijalnih klijenata, koji nisu ograničeni samo na grad ili državu u kojoj se nalaze.\nKako funkcioniše e‑commerce sajt\nPrema našem iskustvu, dosta preduzeća nije baš upoznato do kraja kako funkcioniše e‑commerce sajt, kako se realizuje kupovina, šta se događa posle i slično. U nastavku teksta možete da pročitate kako sve to funkcioniše:\nKupac dođe na sajt i prikažu mu se sve kategorije proizvoda, kao i proizvodi koji postoje u okviru tih kategorija.\nSvi proizvodi, zajedno sa svojim kategorijama, nalaze se u bazi koja je na vašem sajtu.\nKupac bira proizvode koje želi da kupi i smešta ih u korpu.\nKada je izabrao sve što želi, kupac bira hoće li da plati odmah karticom ili kasnije na neki drugi način.\nKupac unosi svoje podatke i realizuje kupovinu.\nKreirate sva prateća dokumenta, kao što su faktura i otpremnica, te štampate fiskalni račun.\nDostavljate kupcu proizvod koji je naručio ili isporučujete uslugu\nKoji su najveći izazovi e‑commerce sajta\nKada preduzeća kreiraju e‑commerce sajt, možda najveći izazov jeste efikasno upravljanje zalihama. Za razliku od tradicionalne prodavnice, gde se svi proizvodi nalaze ispred kupaca i vrlo je jednostavno proveriti stanje, kod e‑commerce‑a to nije slučaj, jer se zalihe nalaze u magacinu ili u nekoj od tradicionalnih prodavnica.\nZbog toga je prilikom kreiranja ovakve vrste sajta, najvažnije kvalitetno rešiti upravljanje zalihama, što se obezbeđuje efikasnom komunikacijom između programa za poslovanje koji koristi preduzeće i e‑commerce sajta. Na primer, ukoliko ne postoji sinhronizacija u realnom vremenu e‑commerce sajta i programa za poslovanje, može da se dogodi da neko naruči i plati proizvod koji sajt prikazuje, a već je prodat u nekoj od prodavnica i više ga nema na stanju.\nSvakodnevni rad na ažuriranju sadržaja\nUkoliko preduzeće želi da e‑commerce sajt bude uspešan, jedna od najvažnijih stvari jeste da se organizaciono isprati sve što je potrebno. Kada su u pitanju artikli, veoma je važno da budu postavljene uvek najbolje slike i kvalitetni opisi koji pomažu ljudima da se odluče za kupovinu upravo tog proizvoda.\nKada je reč o prodaji, redovno treba organizovati razne akcije, promocije i slične stvari koje će doneti kratkoročno nove prodaje, a dugoročno lojalne klijente koji će ponovo doći i kupiti nešto. Za sve ovo potrebni su zaposleni koji su posvećeni radu na e‑commerce sajtu.\nŠta je sve potrebno da bi e‑commerce sajt uspešno funkcionisao\nKao i svaka druga prodavnica, i e‑commerce sajt zahteva svakodnevni rad:\nPraćenje navika ljudi koji posećuju sajt. Potrebno je redovno analizirati gde ljudi klikću kada dođu na sajt, kako se ponašaju, u kom trenutku napuštaju sajt i slično. Sve ove podatke treba koristiti za stalno unapređenje sadržaja sajta u smislu interfejsa (rasporeda sadržaja, tastera i slično), kao i samog sadržaja (opisa, slika i slično).\nLegalno prikupljanje e‑mail adresa ljudi koji posete sajt. Potrebno je kreirati sistem za prikupljanje e‑mail adresa posetilaca sajta kako bismo ostali s njima u kontaktu i konstantnim davanjem vrednosti povećali šansu da nešto kupe.\nStalna komunikacija s posetiocima sajta. Potrebno je kreirati sistem za chat koji će omogućiti ljudima da jednostavno postave pitanje i dobiju brz odgovor.\nKonstantan rad na povećanju brzine sajta. Što se više unosi proizvoda i slika, sajt postaje sve sporiji, tako da je neophodno stalno raditi na njegovoj optimizaciji. Brzina sajta posebno je važna za njegov rang u Google pretrazi, jer ovaj pretraživač kažnjava spore sajtove lošijim rejtingom. Pored toga, uspešnost reklamiranja na društvenim mrežama takođe zavisi od brzine sajta, zbog toga što Facebook i Instagram favorizuju sajtove koji se brzo otvaraju.\nStalni rad na dovođenju potencijalnih klijenata na sajt. Treba redovno kreirati kvalitetan sadržaj koji nije prodajni, a ima za cilj dovođenje ljudi na sajt. To može biti redovno pisanje blogova, izbacivanje zanimljivih vesti i slično. Pored toga, treba redovno kreirati sadržaj i na društvenim mrežama koji će dovoditi ljude na sajt\nKako radi naše rešenje\nData Design može vam obezbediti kompletno rešenje e‑commerce sajta koje podrazumeva sledeće:\nIzrada sajta sa svim funkcionalnostima koje su potrebne za e‑commerce\nDizajn sajta tako da bude jednako pregledan na mobilnim telefonima kao i na ostalim uređajima.\nJednostavna pretraga po kategorijama i potkategorijama proizvoda.\nMogućnost postavljanja neograničenog broja slika za proizvode.\nMogućnost postavljanja kratkog i detaljnog opisa proizvoda sa svim karakteristikama.\nMogućnost isticanja akcija na određeneproizvode i posebnih pogodnosti.\nImplementacija sistema za upravljanje proizvodima, procesom naručivanja i kupcima (TiramISu ERP)\nU pozadini svih naših e‑commerce sajtova je TiramISu ERP, naš proizvod koji obezbeđuje jednostavan sistem za upravljanje procesom naručivanja i omogućava stvari kao što su automatsko kreiranje i slanje fakture kupcu ili skidanje sa stanja zaliha naručenih proizvoda.\nOmogućavanje kupcima da kupe proizvode na različite načine\nKupovina debitnim i kreditnim karticama\nKupovina PayPal‑om (nije dostupno u Crnoj Gori i Srbiji)\nImplementacija različitih alata koji će pomoći razvoju e‑commerce vašeg sajta\nIzbor pravog imena za vaš e‑commerce sajt.\nImplementacija sistema za konverzaciju uživo s posetiocima (chat servis).\nPromovisanje e‑commerce sajta na društvenim mrežama i SEO optimizacija.\nPored toga je izuzetno važno sledeće:\nGajenje odnosa s kupcima i posetiocima sajta redovnim slanjem mail‑ova koji daju vrednost\nRedovna komunikacija s kupcima i potencijalnim kupcima slanjem informacija o akcijama i promocijama.\nE‑commerce sajtovi koje smo radili u poslednjih pet godina danas ukupno prihoduju više od milion evra na godišnjem nivou. U pitanju su različite delatnosti, a neki od najuspešnijih projekata su:\nwww.busticket4.me – sistem za online prodaju autobuskih karata;\nwww.tehnoplus.me – prodavnica tehničkih uređaja;\nwww.shop.mikelf.com – prodavnica nakita;\nwww.cvjecarahabitat.me – prodavnica cvetnih aranžmana.\nAutor: Željko Popović, direktor prodaje u Data Design-u\nTagovi: data design, e commerce, e-commerce sajt, Elektronska trgovina\n← Review: TCL Plex – Fatalni novajlija\nInstagram upozorava pre postavljanja uvredljivog sadržaja →


Predsjednica ASPS zahtijeva hitno oslobađanje Ilgara Mammadova | SPS\nBivša francuska ministarka koja prisustvuje sastanku o ljudskim pravima i demokratiji, javno je osudila presudu Vrhvnog suda Azerbejdžana o žalbi opozicionog političara, što predstavlja flagrantno kršenje presude Suda za ljudska prava u Strazburu iz 2014. godine.\nSlučaj protiv Azerbejdžana na sudu u Strazburu pokrenuo je Ilgar Mammadov, vodeći branilac ljudskih prava, nakon hapšenja i boravka u pritvoru, zbog optužbi za politički motivisano nasilje, nakon što je saopštio da će se kandidovati protiv Ilhama Aliyeva na predsjdničkim izborima 2013. godine.\nPozivajući na djela, a ne samo na obećanja, Caherine Lalumiere kazala je da Evropska unija, Savjet Evrope i OSCE moraju omogućiti adekvatno sprovođenje odluka Suda i puno poštovanje ljudskih prava, uključujući i slobodu izražavanja, slobodu udruživanja, slobodu medija i nezavisnost sudstva kako u Azerbejdžanu tako i u ostalim državama članicama.\n• Asocijacija Škola političkih studija osnovana je 2008. godine sa sjedištem u Strazburu. Asocijacija pruža podršku mreži, koju danas sačinjava već 21 Škola Savjeta Evrope u Evropi i Africi, u cilju jačanja međusobnih veza i podsticanja njihovog razvoja.\n• Catherine Lalumiere (Francuska), predsjednica Asocijacije Škola političkih studija, bila je Generalna sekretarka Savjeta Evrope od 1989. do 1994. godine. Zahvaljujući njoj, prva Škola osnovana je 1992. godine u Moskvi.


Dva su scenarija za referendum o pravosuđu BiH | N1 BA\n10.10.2017. |19:07 |\nPredsjednik Republike Srpske Milorad Dodik ponovo je utvrdio da je RS država. Entitetski predsjednik najavljuje i da će suspendovati odluke Suda i Tužilaštva BiH na teritoriji RS, a u igri je i dalje referendum o državnom pravosuđu. S druge strane, u SDA osuđuju Dodikove istupe i poručuju da one imaju za cilj da se izjednači agresor i žrtva.\nBiH je loše mjesto za Srbe, poručuje dan nakon oslobađajuće presude Naseru Oriću predsjednik RS Milorad Dodik. Poručuje to iz Mrkonjić Grada - mjesta zločina nad Srbima koji se desio prije 22 godine i za koji niko nije odgovarao.\nZbog svega najavljuje suspenziju odluka Suda i Tužilaštva Bosne i Hercegovine na teritoriji Republike Srpske.\n"Treba otpočeti proces u RS prekida rada u BiH, davanja legitimiteta zemlji, Sarajevu, koje ne drži do prava Srba", naveo je Milorad Dodik, predsjednik RS.\nPresuda Oriću je skandalozna - jasni su i opozicioni srpski političari.\nDragan Čavić sumnja i u korupciju, te poziva istražne organe da provjere da li je bilo zastrašivanja srpskih svjedoka, koji su mijenjali iskaz, te pritisaka na tužioca.\n"Interesantno zašto su srpske sudije u sudskom vijeću, da su od tri člana, dva Srbina glasala potpuno identično kao sudija Bošnjak. To se ne smije zaboraviti. Vrlo intersantno da gospodin Janjić, mnogi zaboravljaju pritiske kojima je bio izložen, montiranih procese, nema dileme da je proces vođen da ima ovakav ishod, na kriminalan način, od podzemlja kojem upravlja Naser Orić", istakao je Dragan Čavić, predsjednik NDP-a.\nNa izjave iz RS, posebno političkog rukovodstva, reagovala je SDA. Kažu, to su pozivi na flagrantno kršenje Dejtonskog mirovnog sporazuma i destabilizaciju prilika u zemlji.\nZa SDA je neprihvatljivo saopštavaju na osnovu bilo kakve harange, političke ili medijske, izdejstvovati presudu za ratni zločin.\nMinistar bezbijednosti Dragan Mektić ne bi ulazio u politički avanturizam sa Miloradom Dodikom, no i Mektić sumnja da je bilo pritisaka u predmetu Orić.\n"Svima je poznato da u Podrinju godinama traje pritisak na svjedoke koji se 'ucjenjuju i kupuju'. Šta je Republički centar učinio da zaštiti te ljude od progona ucjena i kupovine", naveo je Dragan Mektić, ministar bezbjednosti BiH.\nDok se situacija usložnjava, teče zakonsko vrijeme za održavanje referenduma o sudu i tužilaštvu BiH. Na čelu referendumske komisije je pravnik i SNSD-ov poslanik Željko Mirjanić, koji se ne oglašava.\nDva su scenarija: da 15. novembra bude održan referendum o pravosuđu BiH, ili da ga NSRS suspenduje ili stavi van snage.\nNE MOZE NAM NIKO NISTA a dodo napunio si gace sad ih istresi u banske dvore.\nDodik opet gubi\nE moj Dodice, slab si diplomata i politicar. Ti si sa svojim referendumima dosadio. To ti je postala izlizana floskula koja je nekad "palila" sad vise ne pali jer si je sam upropastio stalnim ponavljanjem ali bez rezultata. Pa valjda si morao unaprijed pripremiti informavije hoce li Srbi napustiti Sudstvo i Tuzilastvo u Sarajevo pa ih onda preko medija pozvati. Ovako si opet samo izgubio. Niko sam nece u ovom vremenu tek tako napustiti dobro placen posao. Dodice opet gubis.\nRekvijem za BiH\nje komponovan i zove se "demokratski referendum"!


OPOZICIJA NA KORAK DO FORMIRANJA ZAJEDNIČKOG BLOKA: Jeremić se nada da će se to desiti do kraja meseca | Vesti | Kurir\nVOZAČI, OD SUTRA SE OVO NEĆE TOLERISATI! Policija kreće u veliku 22\t1.1k\nVUČIĆ O SINOĆNJEM PROTESTU "STOP KRVAVIM KOŠULJAMA": Izvukli 42\t115\nALEKSANDAR JE ŽIV IZGOREO NAKON EKSPLOZIJE PLINSKE BOCE U AUTOMOBILU: 6\t494\nUKLETI STANOVI I KUĆE ŠIROM SRBIJE: Prodaju se za VEOMA MALE 75\nPOLITIČARI NAS PRAVE BUDALAMA: Gadi nam se što se pljuju i 9\t324\nPROKLETSTVO KIPARSKIH PARA! MRTVI SU SVI KOJI SU ZNALI GDE 6\t321\nFILMSKA DRAMA ČETVOROČLANE PORODICE IZ PROKUPLJA: Kolima sa 9\t152\nPOTRESNA ISPOVEST JELENE TRIVAN: Bila sam na stolu, a doktori 10\t105\nRIBOKRADICE NE PREZAJU NI OD ČEGA: Na Gružanskom i Potpećkom 1\t144\nZIMSKA IDILA KOD NOVE VAROŠI: Tišina i rajska lepota na planini 1\t10\nOPOZICIJA NA KORAK DO FORMIRANJA ZAJEDNIČKOG BLOKA: Jeremić se nada da će se to desiti do kraja meseca\nPolitika 08.07.2018. 11:31h 08.07.2018. 11:40h\n"Na pitanju Kosova i Metohije moramo povući crvenu liniju i ujediniti se protiv naprednjačke vlasti koja je počela da priprema javnost za svoj pristanak na članstvo Kosova u Ujedinjenim nacijama", rekao je Jeremić na osnivačkoj skupštini Opštinskog odbor Narodne stranke Palilula.\n"Jedina 'nagrada' koja se Srbiji nudi za potpisivanje kosovske stolice u UN jeste još četiri godine Aleksandra Vučića na našoj grbači sa prećutnom podrškom Zapada za njegove primitivne ispade, razaranje institucija i pljačku državnih resursa. Na to samo mogu da kažem - ne, hvala. Ne smemo dozvoliti Vučiću da predje Rubikon kosovske izdaje i pređe na sledeći 'projekat mira' u regionu - demontiranje Republike Srpske", rekao je Jeremić.\n"Od tog stava nema odstupanja i to će biti i politika Saveza za Srbiju", rekao je Jeremić.\nPRIZNANJE: Vuk Jeremić postao počasni član Italijanske diplomatske akademije\nVUK JEREMIĆ SA PORODICOM STIGAO U BEOGRAD: Sofija je moja i Natašina najveća pobeda\nMALENA SOFIJA STIGLA U SRBIJU: Vuk i Nataša Jeremić doveli ćerku iz Njujorka u otadžbinu! (EKSKLUZIVNI FOTO) (KURIR TV)\nVuk JeremićopozicijaSavez za Srbijuformiranjeujedinjenje\nVUČIĆ O SINOĆNJEM PROTESTU "STOP KRVAVIM KOŠULJAMA": Izvukli smo pouku, srednji sloj je nezadovoljan i na tome ćemo morati da radimo 42\t115\nALEKSANDAR JE ŽIV IZGOREO NAKON EKSPLOZIJE PLINSKE BOCE U AUTOMOBILU: Evo šta sve morate znati da biste izbegli STRAVIČNU NESREĆU 6\t494